ΓΡΑΠΤΗ ΕΡΩΤΗΣΗ P-1990/99

υποβολή: Xaver Mayer (PPE-DE) προς την Επιτροπή

(28 Οκτωβρίου 1999)

Θέμα: Η κατάσταση των εκτροφέων προβάτων στην ΕΕ

1. Η οικονομική κατάσταση της εκτροφής προβάτων στην Ευρωπαϊκή νωση χαρακτηρίζεται εδώ και καιρό από ανεπαρκείς δυνατότητες κέρδους. Αυτό αφορά τα καθαρά κέρδη από την παραγωγή κρέατος, ιδίως όμως τα καθαρά κέρδη από την παραγωγή ερίου. Συνέπεια αυτού είναι η σταθερή μείωση του αριθμού των προβάτων.

α) Προτίθεται η Επιτροπή να λάβει μέτρα με στόχο τη βελτίωση της κατάστασης που αφορά τα κέρδη στους τομείς του κρέατος και του ερίου;

β) Θεωρεί ειδικότερα η Επιτροπή αναγκαίο να προωθήσει το έριο ως ανακυκλώσιμη πρώτη ύλη;

γ) Ποια είναι τα επιχειρήματαπέρ ή κατά μίας τέτοιας προώθησης;

2. Η κατά το εβραϊκό έθιμο σφαγή προβάτων και αμνών για εμπορικούς σκοπούς είναι απαγορευμένη στη Γερμανία. Επειδή όμωςπάρχει μεγάλη ζήτηση για το αντίστοιχο κρέας, μεταφέρονται ζώα σε γειτονικά κράτη όπου και θανατώνονται με τον συγκεκριμένο αυτό τρόπο. Το παραχθέν κρέας μεταφέρεται στη συνέχεια πίσω στη Γερμανία.

α) Αποτελεί η απαγόρευση που ισχύει στη Γερμανία κατά την άποψη της Επιτροπής στρέβλωση του ανταγωνισμού;

β) Μήπως απαιτείται ναπάρξει εναρμόνιση των διατάξεων σε αυτόν τον τομέα;

Απάντηση του κ. Fischler εξ ονόματος της Επιτροπής

(17 Νοεμβρίου 1999)

Είναι αλήθεια ότι η κατάσταση των παραγωγών προβάτων ήταν ιδιαίτερα δύσκολη το 1998 όταν η τιμή του πρόβειου κρέατος έπεσε στο χαμηλότερο επίπεδο της από το 1995. Οι παραγωγοί αποζημιώθηκαν για την απώλεια αυτή εισοδήματος με την πριμοδότηση στις προβατίνες, η οποία αυξήθηκε κατά 50 % σε σύγκριση με το ποσό που καταβλήθηκε σε σχέση με το έτος εμπορίας 1997. Επιπροσθέτως, καταβάλλεται συμπληρωματική πριμοδότηση 6,64 ανά προβατίνα σε παραγωγούς στις μειονεκτικές περιοχές.

Οι επενδύσεις στην εκτροφή προβάτων μπορούν επίσης κατάρχήν να χρηματοδοτηθούν βάσει του κανονισμού (ΕΚ) αριθ. 950/97 της 20ης Μαΐου 1997, για τη βελτίωση της αποτελεσματικότητας των γεωργικών διαρθρώσεων(1),πό την προϋπόθεση ότι τηρούνται οι όροι της ενίσχυσης για επενδύσεις. Παρομοίως, μπορεί να εξεταστεί άλλη διαρθρωτική ενίσχυση στο πλαίσιο περιφερειακών προγραμμάτων βάσει του στόχου 1 και του στόχου 5β. Οι ενισχύσεις αυτές στις επενδύσεις θα διατηρηθούν βάσει του νέου κανονισμού του Συμβουλίου (ΕΚ) αριθ. 1257/1999, της 17ης Μαΐου 1999, για τη στήριξη της αγροτικής ανάπτυξης εκ μέρους του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2).

Όσον αφορά το έριο, δενπάρχει συγκεκριμένο σύστημα επιδότησης. Δεδομένου ότι το έριο δεν είναι γεωργικό προϊόν όπως ορίζεται στο παράρτημα I (πρώην παράρτημα ΙΙ) της συνθήκης ΕΚ, δενφίσταται δυνατότητα για την παροχή ενίσχυσης σε παραγωγούς ερίου εντός του πλαισίου του ΕΓΤΠΕ.

Η οδηγία 93/119/ΕΚ του Συμβουλίου, της 21ης Δεκεμβρίου 1993, για την προστασία των ζώων κατά τη στιγμή της σφαγής τους ή της θανάτωσής τους(3) περιέχει ορισμένες διατάξεις που συνιστούν τους ελάχιστους κοινούς κανόνες στον τομέα αυτό. Η σφαγή προβάτων και αμνών με την τήρηση των όρων Kascher, σε ένα σφαγείο είναι νόμιμη κατά την έννοια της οδηγίας εφόσον προηγείται αναισθητοποίηση που προβλέπεται στο άρθρο 5 παράγραφος 2.

Η Επιτροπή,πό το φως των πληροφοριών που παρέχονται από το Αξιότιμο Μέλος του Κοινοβουλίου, θα εξετάσει εάν μία απαγόρευση θρησκευτικής σφαγής στο έδαφος κράτους μέλους είναι,πό τις περιστάσεις αυτές, σύμφωνη με τους γενικούς κανόνες της συνθήκης ΕΚ. Η Επιτροπή παραδέχεται ότι οι διαφορές στην εθνική νομοθεσία σχετικά με την αποδοχή της θρησκευτικής σφαγής ζώων μπορούν να προκαλέσουν στρεβλώσεις στον ανταγωνισμό. Εντούτοις, θα πρέπει να αξιολογηθεί αυτό σε ένα πολύ ευρύτερο πλαίσιο, λαμβάνονταςπόψη όλους τους σχετικούς περίπλοκους παράγοντες. Επί του παρόντος, η Επιτροπή δεν πιστεύει ότι η κοινοτική νομοθεσία στον τομέα αυτό θα ήταν κατάλληλη.

(1) ΕΕ L 142 της 2.6.1997.

(2) ΕΕ L 160 της 26.6.1999.

(3) ΕΕ L 340 της 31.12.1993.